Døstrupvej i Hobro var spærret, mens Nordjyllands Beredskab ryddede op efter uheldet. Nu er der lukket for gassen, og trafikken glider atter normalt.

OPDATERING KL. 16.26: Der er nu lukket for gassen, og Døstrupvej er igen åben for trafik. Under et gravearbejde er der blevet gravet en gasledning over på Døstrupvej i Hobro. Det oplyser Nordjyllands Politi på Twitter. Uheldet har betydet, at Døstrupvej netop nu er afspærret, mens oprydningsarbejdet står på. Indsatslederen fra Nordjyllands Beredskab er på stedet. Uheldet skete på en strækning tæt ved en skole, og det gav et lettere trafikkaos, da forældrene skulle afhente deres børn. - Der var vores patrulje lige på arbejde med at få omdirigeret trafikken, skolebusserne og de mange forældre. Men alt forløb roligt, fortæller vagthavende ved Nordjyllands Politi, Torben Larsen.